ແຄວ້ນບູຣີອັດເຈຍ: ປະຕູເຂົ້າ-ອອກສູ່ເອເຊຍ ຂອງຣັດເຊຍ (ເບິ່ງວີດີໂອລາວ/ອັງກິດ)
ເວລາ​ນີ້ ​ເອ​ເຊຍ​ກໍາລັງ​ຈະ​ເຣີນ​​ເຕີບ​ໂຕ ​ແລະກຸງ​ເຄຣມລິນກໍກໍາລັງ ຫລຽວມອງ ໄປ​ຍັງ​ທິດ​ຕາ​ເວັນ​ອອກ ເພື່ອດຶງເອົາການລົງທຶນ ເຂົ້າມາສູ່ຣັດເຊຍ.
ເມື່ອປີກາຍນີ້ ຈີນໄດ້ກ້າວຂຶ້ນມາແທນທີ່ເຢຍຣະມັນ ໃນຖານະເປັນພາຄີການຄ້າທີ່ໃຫຍ່ທີ່ສຸດຂອງຣັດເຊຍ ບັດນີ້ ໃນຂະນະທໍ່ລໍາລຽງນໍ້າມັນດິບແລະແກສທໍາມະຊາດຂອງລັດເຊຍເນັ່ງ ໄປຍັງພາກພື້ນຕາເວັນອອກເພີ່ມຂຶ້ນນັບມື້ນັ້ນ ລັດຖະບານເຄຣມລິນກໍມີຄວາມຕ້ອງການຫັນ ປ່ຽນເມືອງຊຶ່ງຄັ້ງນຶ່ງເປັນເມືອງທີ່ສະຫງົບງຽບ ລ້າສະໄໝ ຕັ້ງຢູ່ເສັ້ນທາງລົດໄຟທີ່ແລ່ນຂ້າມເຂດໄຊບີເຣຍ ໄປສູ່ປະຕູຂອງເອເຊຍໄປຍັງຣັດເຊຍ ຜູ້ສື່ຂ່າວວີໂອເອ James Brooks ແລະຊ່າງກ້ອງວີດິໂອ Japhet Weeks ລາຍງານຈາກເມືອງ Ulan Ude ແຄວ້ນ Buryatia ຂອງຣັດເຊຍ ຊຶ່ງດາຣາມີລາຍລະອຽດມາສະເໜີທ່ານ ສຽງເພງ ເຄື່ອງນຸ່ງຊຸດພື້ນເມືອງ ແລະໜ້າຕາຂອງຊາວມົງໂກເລຍ ສະໜອງສີສັນ ແຫ່ງຄວາມເປັນເອເຊຍ ໃຫ້ເມືອງເກົ່າແກ່ເມືອງນີ້ຂອງຣັດເຊຍ ຊຶ່ງຢູ່ຕາມເສັ້ນທາງ ນໍ້າຊາ ເປັນເວລາສາມສັດຕະວັດ ທີ່ເມືອງ Ulan Ude ໄດ້ເປັນຈັກກະພັດຂອງຊົນເຜົ່າບູຣີອັດ (Buryat) ທີ່ເລ່ລ້ອນ ຊຶ່ງເປັນຊາວມົງໂກເລຍຈາກເຂດເໜືອສຸດ ທີ່ໄດ້ເຂົ້າມາອາໃສຢູ່ພາຍ ໃນເຂດຊາຍແດນຂອງຣັດເຊຍ ບັດນີ້ ເອເຊຍກໍາລັງຈະເຣີນເຕີບໂຕ ແລະກຸງເຄຣມລິນ ກໍາລັງຫລຽວມອງໄປຍັງທິດຕາ ເວັນອອກ ນາຍົກລັດຖະມົນຕີ ພູຕິນ ຂອງຣັດເຊຍ ໄດ້ບິນຂ້າມຫ້າ ເຂດເວລາ ໄປຍັງທາງທິດຕາ ເວັນອອກຂອງມອສໂຄ ເພື່ອ ຈະບອກພວກຜູ້ນໍາ Buryatia ທີ່ໄປເຕົ້າໂຮມກັນຢູ່ໂຮງລະ ຄອນແຫ່ງນຶ່ງຢູ່ທີ່ນັ້ນວ່າ ພວກ ເຂົາເຈົ້າຈະມີບົດບາດສໍາຄັນທາງ ຍຸທະສາດໃນການສ້າງສາຄວາມ ສໍາພັນຂອງຣັດເຊຍ ກັບຂົງເຂດ ເອເຊຍນັ້ນ ຊຶ່ງທ່ານ ພູຕິນ ກ່າວວ່າ: ພວກເຂົາເຈົ້າມາເຕົ້າໂຮມກັນທີ່ໂຮງລະຄອນແຫ່ງນີ້ ເພື່ອສະເຫລີມສະຫລອງຄົບຮອບ 350 ປີ ທີ່ Buryatia ໄດ້ເຂົ້າມາຮ່ວມກັບຣັດເຊຍ ຢູ່ເບື້ອງຫລັງຂອງການຮ້ອງເພງ ແລະເຕັ້ນລໍາມ່ວນຊຶ່ນນັ້ນ ແມ່ນການດໍາເນີນພູມິສາດການ ເມືອງ ທ່ານ Alexei Kudrin ລັດຖະມົນຕີການເງິນຂອງຣັດເຊຍ ທີ່ເດີນທາງໄປກັບທ່ານ ພູຕິນ ນັ້ນ ບອກເຂົາເຈົ້າວ່າ ເຄຣມລິນຈະໃຊ້ຈ່າຍເງິນ 500 ລ້ານໂດລາ ເພື່ອປັບປຸງຖະໜົນຫົນ ທາງ ສະໜາມບິນ ແລະໂຮງແຮມຕ່າງໆໃຫ້ດີຂຶ້ນ ເພື່ອໃຫ້ພວກນັກທ່ອງທ່ຽວຊາວເອເຊຍ ທັງຫລາຍ ທີ່ມາທ່ຽວຊົມທະເລສາບ Baikal ນັ້ນ ໄດ້ຊົມໃຊ້ສະຖານທີ່ ທີ່ໄດ້ມາດຕະຖານ ສາກົນ ໃນຂະນະພວກນັກຂ່າວຊາວຈີນທີ່ມາຢ້ຽມຢາມພາກັນຈົດບັນທຶກໄວ້ນັ້ນ ທ່ານ Kudrin ກ່າວວ່າ ໃນປີໜ້ານີ້ ເມືອງ Ulan Ude ຈະເປັນເຈົ້າພາບຈັດກອງປະຊຸມຂອງພວກລັດ ຖະມົນຕີການເງິນຂອງກຸ່ມເອເພັກ ຫລືກຸ່ມພວກ 21 ປະເທດ ທີ່ຕັ້ງຢູ່ແຄມມະຫາສະມຸດ ປາຊິຟິກ ທ່ານກ່າວຕໍ່ໄປວ່າ ພ້ອມກັບພວກລັດຖະມົນຕີນັ້ນ ກໍຈະມີພວກນັກຂ່າວເອເຊຍ ຫລາຍຮ້ອຍຄົນ ແລະກໍຫວັງຢ່າງຍິ່ງວ່າຈະມີການລົງທຶນແລະການທ່ອງທ່ຽວຂອງຊາວເອ ເຊຍຕິດຕາມ ມາອີກ ທ່ານ Kudrin ໄດ້ກ່າວຍົກຍ້ອງເມືອງ Ulan Ude ວ່າເປັນເສູນກາງຂອງສາສະໜາພຸດ ໃນຣັດເຊຍ ຊຶ່ງທ່ານກ່າວວ່າ Buryatia ບໍ່ພຽງແຕ່ຕັ້ງຢູ່ໃນ ເຂດເວລາດຽວກັນກັບ ຍີ່ປຸ່ນ ແລະເກົາຫລີເທົ່ານັ້ນ ແຕ່ວ່າ ສາທາລະນະແຫ່ງນີ້ ຍັງຢູ່ໃນ ເຂດດຽວກັນທາງດ້ານຈິດໃຈ ອີກ ຄືເປັນເຂດນຶ່ງທີ່ມີການ ໂຍະຍານຜ່ອນຜັນທາງດ້ານ ສາສະໜາ ຊຶ່ງບໍ່ຄ່ອຍມີກັນຢູ່ ໃນພາກພື້ນຢຸໂຣບ ບ່ອນທີ່ ພວກແກ໊ງຫົວຊາດນິຍົມ ເຄີຍ ໄດ້ໂຈມຕີພວກຜູ້ຊາຍຊາວເອ ເຊຍ ໃນບໍ່ເທົ່າໃດປີຜ່ານມານີ້ ນັບຕັ້ງແຕ່ການພັງທະລາຍຂອງສະຫະພາບໂຊຫວຽດເມື່ອ 20 ປີຜ່ານມາ ນັ້ນ ປາກົດວ່າມີຊາວຈີນປະມານ 10,000 ພາກັນຍົກຍ້າຍເຂົ້າມາອາໃສທໍາມາຫາກິນຢູ່ທີ່ນີ້ ຄວາມປອງດອງສາມະຄີໃນລະຫວ່າງກຸ່ມຊົນເຜົ່ານັ້ນ ແມ່ນເປັນເນື້ອໃນ ແລະຈິດໃຈຂອງການສະເຫລີມສະຫລອງເອົາຂີດໝາຍຂອງການເຂົ້າຮ່ວມກັບສະຫະພັນຣັດເຊຍຂອງບູຣີອັດເຈັຍ ໃນປີ 1661 ນັ້ນ ຄືກັນກັບທີ່ເມືອງ St Petersburg ເຄີຍເປັນປ່ອງອ້ຽມຂອງຣັດເຊຍ ທີ່ ມອງໄປຍັງພາກພື້ນຢຸໂຣບໃນສັດຕະວັດທີ່ 18 ນັ້ນ ວັງເຄລິນລິນກໍຢາກ ໃຫ້ເມືອງນີ້ທີ່ນັບຖືສາສະໜາພຸດ ແລະມີໂສມໜ້າເປັນເອເຊຍນັ້ນ ກາຍເປັນປະຕູຂອງເອເຊຍເຂົ້າໄປໃນຣັດເຊຍໃນສັດຕະວັດ ທີ 21 ນີ້